– Da jeg vokste opp, var det utenkelig at jeg noen gang skulle bli student på et universitet
PODKASTEN KARRIERERÅDET
INNHOLD
NYHETER
UNGE TALENTER
LEDERPORTRETTER
JOBBSØKER-TIPS
PÅ JOBB MED…
JOBBLEKSIKON
MENINGER
KONTAKT
OM TALENT MEDIER
KONTAKT OSS
LEDIGE STILLINGER
ANNONSÉR HOS OSS
Search
GRØNT METALL: Sammen jakter de på ny kunnskap som skal gi både Norge og Sør-Afrika grønnere metallproduksjon. Fra venstre: seniorforsker Eli Ringdalen, SINTEF Industri, utvekslingsstudentene Annah Thembeka Chaldien og Julian Venter, og NTNU-professor Merete Tangstad. Foto: Thor Nielsen/SINTEF
– Da jeg vokste opp, var det utenkelig at jeg noen gang skulle bli student på et universitet
7. mars 2019
|i Unge talenter
|Av Redaksjonen
Utvekslingsstudenten Annah (26) fra Sør-Afrika jobber med bærekraftig teknologi, og er en levende bit av bakteppet for en fersk fredspristildeling.
Skrevet av Svein Tønseth for SINTEF.
Ti tusen kilometer fra Trondheim vokste Annah Thembeka Chaldien opp i en «township» – en av Sør-Afrikas mange underutviklede bydeler som i apartheid-epoken var forbeholdt ikke-hvite. Nå befinner hun seg i Midt-Norges vintervårlige hovedstad.
Her er hun masterstudent på utveksling, innenfor fagfeltet materialvitenskap. På SINTEF og NTNUs vegne bruker hun kunnskapene sine i et norsk kompetanseprosjekt for næringslivet – viet teknologi som skal gjøre metallproduksjon grønnere.
Det hele som ledd i en karrierevei Annah aldri torde håpe på som barn, selv om hun bar på en drøm om å bli kjemiker.
– Jeg kommer fra en svart lavinntektsfamilie. Da jeg vokste opp, var det derfor utenkelig at jeg noen gang skulle bli student på et universitet, sier hun til SINTEF.
Men Annah klarte det likevel.
Nylig ble en av hennes medsøstre fra hjemlandet belønnet med en fredspris – i Trondheim. Dette nettopp for arbeid som handler om å åpne dører for fremadstormende og tidligere vanskeligstilte ungdommer som Annah.
«Da jeg vokste opp, var det derfor utenkelig at jeg noen gang skulle bli student på et universitet.»
Annah Thembeka Chaldien
Lik sjanse til utdanning – uansett bakgrunn
Fredag 15. februar mottok sør-afrikanske Fashia Hassan Studentenes fredspris i Trondheim – utdelt som en del av arrangementet Isfit, verdens største internasjonale studentfestival. Hun fikk prisen for sitt arbeid med å sikre alle like sjanser til studieplass ved Sør-Afrikas universiteter.
I fjor fikk landet et en stipendordning som subsidierer høyere utdanning for arbeiderklasseungdom og andre ubemidlede.
– Ordningen er en frukt av arbeid som nettopp prisvinner Fashia og hennes studentbevegelse la ned allerede i 2015, forklarer Annah.
Men fortsatt må alle studenter i Sør-Afrika betale høye avgifter for å få studieplass.
Disse studieavgiftene har prisvinneren kjempet utrettelig mot. En kamp som i stor grad dreier seg om å gjøre terskelen til høyere utdanning lik for fattige og rike – i et land der det hvite mindretallet ifølge statistikk fra 2017 i snitt tjener fem ganger så mye den svarte befolkningen.
Interessert i å jobbe med forskning?
Vil hjelpe familien
Mye av inntekten Annah nå kan se fram til som akademiker, vil hun bruke til å hjelpe familien sin – ikke minst bidra til at hennes yngre søsken kan få en utdannelse, understreker hun.
Til Trondheim kom hun sammen med sin medstudent Julian Johannes Jacobus Venter (26) som skal delta i et beslektet kompetanseprosjekt.
– Selv om jeg er hvit, vokste også jeg opp i fattigdom, forteller Julian.
– Far var gruvearbeider da jeg ble født. Men ved hardt arbeid klarte han å bli advokat. Det er han som har betalt utdanningen min. Men jeg må betale beløpet tilbake. Ja, til faren min, altså.
De to sør-afrikanske ungdommene er enige om at like sjanser til utdanning for alle, vil være et viktig skritt på veien mot bedre levekår i Sør-Afrika.
Men både Annah og Julian påpeker at utbredt korrupsjon må fjernes, og at kvaliteten i den offentlige skolen må heves, før utviklingen i hjemlandet deres kan skyte fart for alvor.
Grønnere metallproduksjon
Begge studerer de ved North-West University, som ligger 100 kilometers biltur unna Johannesburg.
Utvekslingsoppholdet inngår i et forskningssamarbeid som SINTEF/NTNU og sør-afrikanske fagmiljøer har hatt i flere år. Den røde tråden i samarbeidet er jakten på løsninger som vil krympe energiforbruk og klimagassutslipp knyttet til metallproduksjon.
NTNU-professor Merete Tangstad, som er veileder for de to, forklarer:
– Både Norge og Sør-Afrika er verdensledende metallprodusenter. Vi har mye energi, men lite malm. De har mye malm, men lite energi. På fagfeltet vårt har de to landene derfor mye å lære hverandre.
Saken er opprinnelig skrevet for SINTEF. Gjengitt med tillatelse.
Synes du flere bør lese saken? Del den! 🙂
Kategorier
Kategorier Velg kategori Nyheter Om oss Talent Medier Lederportrett Unge talenter Råd Jobbleksikon Video Meninger Karriererådet – Talent Medias podkast På jobb med… Kommentar
https://www.youtube.com/watch?v=39LX3KmjCU4
Siste saker
– Ikke bare fire hvite menn fra Handelshøyskolen i Bergen som tar avgjørelsen 28. oktober 2020
Psyket ut av hjemmekontor og permitteringsspøkelset? Her er psykologens råd 28. august 2020
Folk i jobb snuser i arbeidsmarkedet 18. august 2020
Talent Medier?
Talent Medier er en nettavis for unge voksne mellom 18 og 35 som vil skape en karriere – eller bare få jobb.
Vår kommersielle team lager skreddersydde stillings- og omdømmeannonser for din bedrift som spres mot konkrete målgrupper i sosiale medier.
Redaksjonelle henvendelser og tips:
Andrea Hustad – andrea@talentmedia.no
Andreas Reite – andreas@talentmedia.no
Kommersielle henvendelser: Tale Gjøvik tale@talentmedia.no
https://www.youtube.com/watch?v=1Vd9nAoPgQ4
Jyoti og Hanne jobber for et mer mangfoldig arbeidsliv. Foto: Tavis David.
Unge talenter
28. oktober 2020
– Ikke bare fire hvite menn fra Handelshøyskolen i Bergen som tar avgjørelsen
Råd
28. august 2020
Psyket ut av hjemmekontor og permitteringsspøkelset? Her er psykologens råd
Ole Janzso er partner og rådgiver i Teft. Foto: Sigve Aspelund.
Nyheter
18. august 2020
Folk i jobb snuser i arbeidsmarkedet
GRØNT METALL: Sammen jakter de på ny kunnskap som skal gi både Norge og Sør-Afrika grønnere metallproduksjon. Fra venstre: seniorforsker Eli Ringdalen, SINTEF Industri, utvekslingsstudentene Annah Thembeka Chaldien og Julian Venter, og NTNU-professor Merete Tangstad. Foto: Thor Nielsen/SINTEF
Kontakt oss
Om Talent Medier
Talent Medias personvernerklæring
StillingerVåre produkter
Talent Medier